digital signatur
Store norske leksikon,Teknologi og industri,IT,Datateknologi,Kryptografi
Digital signatur er en elektronisk signatur som benytter et PKI-basert system. Den som signerer med en digital signatur vil binde sin identitet til dokumentet som signeres ved bruk av en private nøkkel i et offentlig/privat nøkkelsystem.
En digital signatur har disse egenskapene: Den er entydig knyttet til undertegneren. Den kan identifisere undertegneren. Den er laget med midler som bare undertegneren har kontroll over. Den er knyttet til dokumentet på en slik måte at alle etterfølgende endringer i det kan oppdages. Fordelen med å bruke en digital signatur fremfor andre former for e-signaturer uten en PKI er at den som signerer med en digital signatur ikke senere kan nekte for at vedkommende er avsender av dokumentet. Til en infrastruktur som støtter digitale signaturer, hører også gjerne en tiltrodd tredjepart (TTP) som kan gå god for identitetene til to parter som vil utveksle dokumenter. Foruten tallrike anvendelser i næringslivet har digitale signaturer også stort potensial for å forenkle kontakten mellom publikum og forvaltning. Les mer i Store norske leksikon elektronisk identitet kryptografi